Referat fra bestyrelsesmøde 17. november 2021

Deltagere ved mødet:

Karin Nielsen/KN, Henrik Koziara/HK, Morten Dahlkvist/MD, John Dahlkvist/JD, John Mogensen/JM

og Tina Hessellund/TH (ref.) til og med konkurrenceudvalget herefter skrev KN resten.

Afbud: Benny Simonsen

**Orientering fra formand Karin Nielsen**

Kort orientering fra kredsen, hvor man blandt andet talte om reklamer på dennes Facebook side. Man bestemte at man ikke vil have reklamer på.

Der er kommet nye folk på i uddannelsesudvalget, de er i fuld sving med at få opdateret og tilpasset uddannelsesfolderen.

Evaluering af DM 2021, som i det store og hele var en fin oplevelse, men der kunne godt være lidt bedre mulighed for tilskuere til lydighedsøvelserne. F.eks. er det ikke muligt at se på hverken spor eller frit søg.

Haslev som afholder DM 2022, var i Vejen for at hente inspiration / hjælp til dette, da der er mange ting at holde styr på.

Kredsen afholder udviklingskursus – hvad er klubbens strategi mv., KN deltager fra Stevns.

AG, fælles dommeruddannelse – om man er uddannet i DKK eller DCH er underordnet, blot får DKK-dommere ikke betaling når de dømmer i DCH.

Konkurrenceplan for 2022 er på plads.

**Kasserer – Henrik Koziara**

Der er lavet ny betalingsløsning i klubmodulet og klubben er godkendt af NETS. Det betyder at det gebyr der blev pålagt når man tilmeldte sig noget på klubmodulet forsvinder. Denne løsning koster 100 kr. om måneden og betales af klubben.

**Instruktørudvalget**

Instruktørudvalget har fra det seneste instruktørmøde fremsendt et forslag som man beder bestyrelsen tage stilling til. Ordlyden i forslaget er:

*Alle medlemmer betaler et grundkontingent.*

*Alle medlemmer betaler et træningsgebyr for hvert hold de deltager på.*

*Hvis en hundefører er tilmeldt f.eks. et lydighedshold kan man flytte til en anden kategori/ hold  vederlagsfrit 1. gang pr. år.*

*Eksempel: Der er betalt trænings gebyr til et lydighedshold, men da man ikke mener det er det rigtige for en selv og ens hund, så vil man gerne på Rally, man kan så skifte til Rally hvis der er plads og kun efter aftale med Instruktør Udvalget og den Instruktør der har Rally holdet. Man bliver så slettet på Lydigheds holdet når man har fået en plads på Rally holdet. Efter noget tid finder hundeføreren ud af at det ikke lige var det og vil gerne tilbage til Lydigheds holdet eller måske på Agility hold. Man kan kun blive flyttet hvis der er plads på det hold man vil over på og hvis den instruktør der har holdet, siger det er i orden. Nu udløser det så betaling af et nyt træningsgebyr.*

*Alle ønsker om at blive flyttet mellem holdene kan kun aftales med Instruktør*

Forslaget diskuteret og vedtaget.

Der mangler instruktør til Elite - A – B holdet – undersøger om Benny Simonsen stadig vil være tilknytte 1 til 2 gange om måneden.

Mogens og John D påbegynder Nosework-overbygningen

Man har nedsat en gruppe som skal arbejde på ”hvad skal hvalpen kunne” inden den forlader hvalpeholdet.

Holdene forsætter i 2022 som man kender dem fra 2021

Der laves et ”unghunde” hold, som får MD som instruktør. ”ung hunde” hundeholdet er de hunde der kommer fra hvalpeholdene.

Der bliver opstart af hvalpehold i marts/april – hvis der er stor efterspørgsel kan det være der startes et op januar/februar. JD skriver rundt til instruktørerne om nogen kunne have interesse i et hvalpehold hvis det bliver aktuelt med opstart i jan/feb.

**Konkurrenceudvalget**

Der skal indkøbes sporflag i orange farver.

Talte om en Rally konkurrence, da Louise der træner Rally om tirsdag havde ytret ønske om det. Louise er selv uddannet Rally dommer.

Der skal indkøbes og holdere til Rally. Anette Hansen har nogle holdere vi kan købe. Det blev aftalt på det seneste instruktørmøde

Skilte kan downloades fra landsforeningens hjemmeside og så kan man selv laminere dem.

Der skal ligeledes indkøbes en ny A vandre pokal da der ikke\* er plads til flere navne. Man blev enig om at der skulle overføres 5 navne fra den gamle.

**Hjemmeside/Facebook**

Der er Facebook side, der hedder DcH Holtug. Det er ikke så hensigtsmæssigt fordi nogen måske søger efter DcH i Holtug og dermed får fat i en lukket gruppe, som ikke er vores officielle Facebook side. Karin kontakter administratorerne.

**Klubhuset**

Vi har fået besked fra Kommunen om at vi bare kan udbygge skuret, op til 50 m2 uden videre.

Fjernelse af stolper i klubhuset kræver byggetilladelse, men først skal kommunens bygningsansvarlige sige god for planen. Det har været svært at finde ud af hvem der egentlig er bygningsansvarlige for lejede huse, så Karin har kontaktet Yasmina Zacares, som er leder af fritidsområdet i Stevns Kommune.

Vi skal huske at få lampen i gavlen forbundet med den nye sensor, så vi også får lys der peger ud mod parkeringspladsen. Måske skulle vi også overveje nogle lamper på parkeringspladsen.

Rengøring af klubhuse er stadig uafklaret. Henrik undersøger om det er muligt at trække noget fra når vi får vores tilskud fra kommunen, der er måske en mulighed i den ansøgning som hvert år sendes til kommunen.

Morten har kontaktet en potentiel leverandør for et tilbud.

**Sponsoraftaler**

John M. har fundet en standard aftale på nettet som vi kan bruge til evt. sponsorer.

Når der skal besøges/indgås aftale med en sponsor følges Henrik og John M. ad.

**Instruktør- og lodsejergaver**

Henrik sørger for dem.

Listen af lodsejere og instruktører gennemgået.

**Generalforsamling 2022**

Generalforsamlingen holdes lørdag den 22. januar 2022, kl. 14.00 i klubhuset.

Karin laver udkast til indkaldelse.

Henrik, Tina, John M. og Benny er på valg. John M. og Henrik er villige til genvalg.

Tina og Benny mangler at melde tilbage.

**Eventuelt**

Morten kunne godt tænke sig at vi får gjort det mere synligt hvem der instruktører i klubben. Det kunne gøres med f.eks. en vest hvor der står ’instruktør’ på. Hos DogCoach kan vi købe veste med rabat. Vi kigger på i det nye år.

Der blev ikke aftalt noget nyt møde.